stanford-oval/wikipedia huggingface dataset:
גמול השקעות
הערות שוליים

↑  הוקמו שני מוסדות כספיים חדשים של ההסתדרות, דבר, 9 בפברואר 1951
↑  פעולותיה של חברת ,גמול", הארץ, 12 באפריל 1951
↑  איחוד המוסדות הכספיים, דבר, 5 בדצמבר 1950
↑  יהודה לביטוב, דבר, 16 בנובמבר 1960
↑  חברת גמול תשלם, זמנים, 15 בנובמבר 1954
↑  30 מיליון מקופות־תגמולין יושקעו ע"י "גמול", דבר, 15 במאי 1957
↑  85% מפקדונות גמול השקעות צמודות ערך, דבר, 9 באפריל 1959
↑  חיים פיקרש, חמישה נכנסו לפרדס ופוטרו, הצופה, 7 במאי 1967
↑  3 מנהלי בנקים נתנו הלוואה, מעריב, 6 בנובמבר 1969
↑  י. משולח, נשרפו כל מסמכי גמול, דבר, 6 בפברואר 1966
↑  חברת "גמול" עוברת לבית "הסנה", דבר, 1 ביולי 1970
↑  "גמול" חברה להשקעות בערבון מוגבל, דבר, 4 בפברואר 1971
↑  אלעזר לוין, יש גמול, חדשות, 13 בדצמבר 1989
יואב יצחק-, קופות הגמל ישקיעו בשנות ה־2000 רק 50% מהתיק באג"ח ממשלתיות , מעריב, 26 ביולי 1989
↑  דוד חיון, ‏אחוזה היסטורית, באתר גלובס, 4 בנובמבר 1999
↑  הארץ, תיק ההשקעות של חברת גמול מגלם חוסר מיקוד, באתר TheMarker‏, 30 במאי 2001
↑  ליאור כגן, קבוצת טראמפ השלימה את רכישת השליטה בחברת גמול תמורת 380 מיליון שקל, באתר TheMarker‏, 3 ביוני 2001
שי שלו, ‏אשתו של יקיר גבאי, שסידר לאחים טראמפ את רכישת השליטה בגמול, היא בת דודה של האחים, באתר גלובס, 23 במאי 2001
↑  הרצל לקס, עסקת גמול במסגרתה תרכוש אם.פי.איי של אייל יונה את השליטה בחברה מהאחים טראמפ צפויה להיסגר הערב, באתר TheMarker‏, 2 באוקטובר 2003
↑  גיא ימין, ‏זכייה בכל מחיר בנתניה, באתר גלובס, 23 באוקטובר 2005
↑  טלי ציפורי, ‏גמול מכרה מניות תדיראן קשר ב-12 מיליון שקל, באתר גלובס, 1 ביולי 2004}
אבי אשר, ‏המימוש בתדיראן קשר ובקרן פימי העביר את גמול לרווח שנתי של 75.3 מיליון שקל, באתר גלובס, 31 במרץ 2005
↑  שירות גלובס, ‏מיטב רוכשת את פעילות ניהול הקרנות של גמול סהר קרנות נאמנות, באתר גלובס, 23 בדצמבר 2004
↑  עידו אלון,שמוליק ינאי, גמול רכשה את קופת המזומנים של אלקטרוניקס ליין ב-85 מ' ש', באתר הארץ, 4 בפברואר 2005
↑  שי שלו, ‏עסקת יפנאוטו נחתמה: מטיס קפיטל תממן את זאבי ב-7.5 מיליון דולר, באתר גלובס, 4 ביולי 2005
↑  שי שלו, ‏גמול נכנסת למלונאות: רוכשת את מלון צל הרים בים המלח בכ-23 מ' ש', באתר גלובס, 8 ביוני 2005
טל לוי, גמול רכשה את מלון סייסטה באילת שבועיים לאחר שרכשה את מלון צל הרים, באתר הארץ, 6 בספטמבר 2005
↑  מיכאל רוכוורגר, הרומן העסקי בין איל יונה ואמנון ברזילי במסגרת השליטה בגמול השקעות הסתיים באופן רשמי, באתר TheMarker‏, 2 באוגוסט 2007
↑  נתן שבע, אח של בועז יונה מוכר: ליאון רקנאטי רוכש את השליטה בגמול מאייל יונה לפי שווי של 630 מיליון שקל, באתר TheMarker‏, 2 בספטמבר 2007
↑  נתן ליפסון, איך מפסידים 400 מיליון שקל בשנה?, באתר TheMarker‏, 5 בדצמבר 2008
מיכאל רוכוורגר, לא ברור איך גמול תעמוד בפירעון של 230 מיליון שקל עד הקיץ, באתר TheMarker‏, 29 בינואר 2009
↑  יעל פולק, בעלי איגרות החוב של גמול אישרו אמש את הסדר החוב: תשלם לבעלי האג"חים כ-110 מיליון שקל, באתר TheMarker‏, 3 ביוני 2009
↑  דרור רייך, רו"ח יצחק גוילי ירכוש מליאון רקנאטי 25.2% בגמול השקעות, באתר TheMarker‏, 4 באוקטובר 2011
אביב לוי, ‏מיהו יצחק גוילי שהפך לאיש הדומיננטי בגמול השקעות?, באתר גלובס, 11 באפריל 2014
↑  אביב לוי, ‏בעקבות זיסר וחבס: ליאון רקנאטי מוותר על גמול בהסדר חוב, באתר גלובס, 29 באוגוסט 2013
↑  אורי חודי, ‏גמול נדל"ן מוכרת קרקע בפתח-תקווה ב-42 מיליון שקל, באתר גלובס, 23 באוקטובר 2014
↑  גיל קליאן, על רקע הסדר החוב: מנכ"ל גמול התפטר - ובהנהלה נותרו 2 נושאי משרה בלבד, באתר כלכליסט, 18 באפריל 2017
צ'יל וילס

| --- | --- |

 לידה:  18 ביולי 1902 סיגוביל, ארצות הברית 
 פטירה:  15 בדצמבר 1978 (בגיל 76) אנסינו, ארצות הברית 
 שם לידה:  Theodore Childress Wills 
 סוגה מועדפת:  מערבון 
 מדינה:  ארצות הברית 
 תקופת הפעילות:  מ-1934 
 פרסים והוקרה:  כוכב בשדרת הכוכבים בהוליווד 
 פרופיל ב-IMDb
 
צ'יל תיאודור וילס (באנגלית:  Chill Theodore Wills; ‏ 18 ביולי 1902 - 15 בדצמבר 1978) היה שחקן וזמר אמריקאי אשר היה מועמד לפרס אוסקר לשחקן המשנה הטוב ביותר לשנת 1960 על הופעתו בסרט "האלמו".
ביוגרפיה

נולד בעיר סיגוויל, טקסס.
החל לשחק ולשיר מגיל צעיר והיה חלק מההרכב המוזיקלי "The Avalon Boys" בתחילת שנות ה-30 של המאה ה-20.
וילס החל לשחק בגיל מאוחר יחסית והתפרסם לראשונה בסרטים "מרד אלגני", "עיירת הבום" בתור דיופוטי הארמוני ג'ונס ובמערבונים "הווסטרנר" בתפקיד דרום מזרח ו"איחוד מערבי".ב-1946 הופיע בסרטים "העופר" של קלרנס בראון בתפקיד באק פורסטר ו"הבנות של הארווי". בשנות ה-50 שיחק וילס בדרמה "ענק" בתור בוואלי דודו של ראש משפחת החקלאים ביק בנדיקט (רוק הדסון), ובמערבון "ריו גראנדה" בתור המנתח ד"ר וילקינס.
וילס היה מועמד לפרס אוסקר לשחקן המשנה הטוב ביותר בשנת 1960 על תפקידו בתור ביקיפר החובר אל הקולונל דייוויד קרוקט בסרטו של ג'ון ויין "האלמו". 
ב-1963 שיחק במערבון מקלינטוק! ובקומדיה "מגלגל העסקאות" בתפקיד ג'יי ריי עמיתו של איש העסקים הנרי טיירון (ג'יימס גארנר).התפרסם בפעם האחרונה בשנת 1973 במערבון "פאט גארט ובילי הנער" בתפקיד בעל הסלון לאמיואל ג'ונס.
לווילס נולדו שני ילדים מאשתו הראשונה בטי אליזבת צ'אפל לה היה נשוי עד למותה. אשתו השנייה לה היה נשוי עד למותו הייתה נוואדין גוג. וילס מת ממחלת הסרטן ב-15 בדצמבר 1978 בגיל 76 בשכונת אנסינו שבלוס אנג'לס. נקבר בבית הקברות "פארק הזיכרון גראנד וייו" שבעיר גלנדייל.
פילמוגרפיה נבחרת

מרד אלגני (1939)
טאגבוט אנני מפליג שוב (1940)
עיירת הבום (1940)
הווסטרנר (1940)
איחוד מערבי (1940)
האיש הרע (1941)
בלה סטאר (1941)
צלילי החצוצרה (1942)
הרפתקאותיו של טרזן בניו יורק (1942)
מחכה לאקשן (1942)
זר בעיר (1943)
ארוחת ליל רביעי לחייל (1944)
נתראה (1944)
נפגש בסט. לואיס (1944)
השאר אותה לגן עדן (1945)
הבנות של הארווי (1946)
העופר (1946)
טולסה (1949)
ריו גראנדה (1950)
פרנסיס (1950)
העיר שלעולם לא ישנה (1953)
פרנסיס מצטרף לחיל הנשים (1954)
ענק (1956)
אקדח התהילה (1957)
האלמו (1960)
זהב שבעת החטאים (1960)
הפרשים הקטלניים (1961)
מגלגל העסקאות (1963)
מקלינטוק! (1963)
המסובבים (1963)
השחרור של אל.בי ג'ונס (1970)
פאט גארט ובילי הנער (1973)
מר ביליון (1977)
גלנש

| --- | --- |

 מדינה:  הונגריה הונגריה
 חבל:  המישור הגדול הצפוני
 מחוז:  סבולץ'-סטמאר-ברג סבולץ'-סטמאר-ברג
 נפה:  נפת ואשארושנמן
 שטח:  20.55 קמ"ר
 אוכלוסייה:  ‏
  ‑ בכפר:  615 (1 בינואר 2020)
 קואורדינטות:  48°12′N 22°27′E﻿ / ﻿48.2°N 22.45°E﻿ / 48.2; 22.45 
 אזור זמן:  UTC +1
 http://www.gelenes.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.גלנש(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.גלנש  he tabBackground:;tabBorder:#aaa;defaultTab:0;
 
גלנש (בהונגרית: Gelénes) הוא כפר במחוז סבולץ'-סטמאר-ברג שבצפון מזרח הונגריה.
יהודי גלנש

יהודים חיו בגלנש בתקופות זמן שונות, במקום היה בית קברות יהודי, רבים מתושבי הכפר נרצחו בשואה.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 48 | 646 |
| 1910 | 67 |  |
| 1920 | 52 |  |
| 1930 | 37 |  |
| 1941 | 23 | 878 |
הערות שוליים

↑  נתוני הכפר באתר הלמ"ס ההונגרי
↑  בית הקברות היהודי בגלנש
↑  תיעוד יהודי גלנש שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז סבולץ'-סטמאר-ברג |
| --- | --- | --- |
| ערי המחוז | נירג'האזה  |  |
| ערים |  איאק •  בקטלוראנטהאזה •  בלקאן •  צ'נגר •  דמצ'ר •  דומבראד •  פהרגיארמט •  איבראן •  קמצ'ה •  קישווארדה •  מאנדוק •  מאריאפוץ' •  מאטסלקה •  נאג'אצ'ד •  נג'הלאס •  נאג'קאלו •  נירבאטור •  נירלוגוש •  נירמדה •  נירטלק •  רקמז •  טיסלק •  טיסוושווארי •  אויפהרטו •  ואיה •  ואשארושנמן •  זאהון |  |
| כפרים | קנטוריאנושי • נירקאראס • אופאי • אפג' • הודאס • נירטורה • יאנד • נירבוגדאני • פאביאנהאזה • פילפשדרוץ • גבריין • גיורטלק • יארמי • קוצ'ורד • מרק • נאג'דובוש • נירצ'הוי • נירקאטה • נירמגייש • נירפרסניה • אקריטופילפש • פפוש • ראפולט • סמושסג • טיבורסאלאש • ואלאי • אנרץ' • דגה • פניישליטקה • גיולהאזה • יקה • קקצ'ה • לוופטרי • מזלדאן • נירלווה • נירטש • פפ • פאטרוהה • רטקזברנץ' • סבולצ'באקה • סבולצ'וורשמרט • טיסקניאר • אוידומבראד • אויקנז • נג'צ'רקס • נפקור • נירפזון • שנייה • סבולץ' • טימאר • טיסנג'פלו • בשנייד • לשקוד • לוולק • מג' • ניריברון • ניריאקו • נירקרץ' • פטנהאזה • רמוצ'האזה • רוהוד • ברבאש • ברגדרוץ • ברגשוראן • צ'רודה • גלנש • גמז'ה • גולאץ' • גיירה • הטפיירצ'ה • אילק • קישוורשאן • לוניה • מארוקפפי • מאטיוש • נג'וורשאן • אולצ'ווה • פוסטדובוש • טאקוש • טרפה • טיסאדון • טיסקרצ'ן • טיססלקה • טיסוויד • ואמושאטיה • ברקס • בסטרץ • גגן • קק • נירטט • סקיי • טיסראד • ושמגייר • בוטפלאד • צגנדאניאד • צ'הולץ • צ'אסלו • צ'גלד • דרנו • פילשד • גצ'אי • גרבולץ • גיגייה • יאנקמאיטיש • קרשמיין • קישר • קישהודוש • קישנמן • קישפלאד • קישסקרש • קלצ'ה • קמרה • מגושליגט • מאנד • מהטלק • מילוטה • נאבראד • נגיאר • נג'הודוש • נג'סקרש • נמשבורזובה • אולצ'וואפאטי • פניולה • פניגה • רוז'אי • שונקאד • סמושאיי • סמושאוילק • סטמארצ'קה • טיסבץ' • טיסצ'צ'ה • טיסקורוד • טיסטברק • טוניוגמטולץ' • טיוודר • טורישטוואנדי • טוריצ'ה • ואמושורוסי • זייטה • ז'רויאן • באטורליגט • אנצ'נץ' • קישלטה • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם • בלשה • בוי • גאוואוונצ'לה • פסב • פורצ'למה • טיסברצל • טיסטלק • צ'נגרשימה • צ'נגראויפלו • קומלודטוטפלו • פאטיוד • סמושאנגיאלוש • סמושבץ' • סמושטטארפלווה • טיוקוד • אורה • בלקאן • בירי • בקן • ארפטק • גסטרד • קאלושמיין • סקוי • בנק • אפריישקה • גיירצ'קה • קומורו • טיסבזדד • טיסמוגיורוש • טיססנטמארטון • טוז'ר • ז'ורק • סורגלמטוש • טיסדדה • טיסדוב • טיסאסלאר |  |
| יישובים בנפת ואשארושנמן |
| --- | --- | --- |
| יישובים | ואשארושנמן • ארניושאפאטי • ברבאש • ברגדרוץ • ברגשוראן • צ'רודה • גלנש • גמז'ה • גולאץ' • גיירה • הטפיירצ'ה • אילק • יאנד • קישוורשאן • לוניה • מארוקפפי • מאטיוש • נג'וורשאן • נירמדה • אולצ'ווה • פוסטדובוש • טאקוש • טרפה • טיסאדון • טיסקרצ'ן • טיססלקה • טיסוויד • ואמושאטיה |  |
גון-ריטה דאלה פלשו

| --- | --- |
גון-ריטה דאלה בדרכה לניצחון במרוץ לה-ברסה (צרפת) (2012)
 לידה:  10 בפברואר 1973 (בת 51) סטוונגר, נורווגיה 
 מידע כללי
 שם לידה:  Gunn-Rita Dahle 
 מדינה:  נורווגיה 
 משקל:  62 ק"ג 
 גובה:  1.73 מטרים
 www.gunnrita.com
 ספורט
 ענף ספורט:  רכיבת אופני הרים 
 הישגים
 פרסים והוקרה:  Aftenposten Gold Medal (2004)  Porsgrund's Porcelain Factory Honor Prize (2002)  פרס טאבו (2003) 
 
גון-ריטה דאלה פלשו (בנורווגית: Gunn-Rita Dahle Flesjå; נולדה ב-10 בפברואר 1973), היא רוכבת אופני הרים נורווגית לשעבר. שרכבה עד פרישתה בסוף 2018 בשורות קבוצת "מולטיוואן מרידה" (Multivan Merida Biking Team). דאלה פלשו נחשבת כאחת מרוכבות אופני ההרים הבולטות בהיסטוריה של הענף, וזכתה בכל התארים החשובים הקיימים.
דאלה פלשו ניצחה במרוץ הקרוס קאונטרי באולימפיאדת אתונה (2004), בארבע אליפויות עולם (2002, 2004, 2005, 2006), ב-30 מרוצים מסדרת סבב הגביע העולמי באופני הרים וניצחה בסבב עצמו בארבע שנים רצופות (2003, 2004, 2005, 2006). כמו כן, ניצחה דאלה פלשו שש פעמים באליפות אירופה באופני הרים (2002, 2003, 2004, 2005, 2011, 2012) ושלוש פעמים באליפות נורווגיה באופני הרים (2001, 2004, 2005).
במרוץ המרתון באופני הרים ניצחה דאלה פלשו שש פעמים באליפות העולם (2004, 2005, 2006, 2008, 2013, 2015) ופעמיים באליפות אירופה (2006, 2009).
תחילת הקריירה

נולדה בשם גון-ריטה דאלה, ביישוב קטן בפיורדים הסמוכים לסטוונגר, בדרום מערב נורווגיה. מגיל צעיר נמשכה לפעילות גופנית, ערכה מסעות בהרים עם הוריה והתמקדה בריצות ארוכות אך לא ברמה תחרותית גבוהה. באביב 1995, לאחר שסיימה שנתיים של לימודי עיתונאות באוניברסיטת סטוונגר ועבדה ככתבת בעיתון, הוזמנה על ידי חברים למסע אופני הרים ונשבתה מייד בספורט זה. לאחר כחודשיים בלבד, ניצחה באליפות נורווגיה באופני הרים ולאחר מכן ניצחה באליפות הנורדית באופני הרים שנערכה בפינלנד. באוקטובר 1995 חתמה על חוזה מקצועני עם קבוצה הולנדית.
כבר ב-1996, עונתה הראשונה כמקצוענית, ניצחה דאלה פלשו בשני מרוצים בסבב הגביע העולמי (במרוצים שנערכו בקריסטיאנסנד ובהוואי) וסיימה במקום השני בסבב. באולימפיאדת אטלנטה (1996) סיימה במקום הרביעי. ב-1998, סיימה במקום הרביעי בסבב הגביע העולמי לאחר שניצחה בשני מרוצים (בסנקט ונדל (Sankt Wendel), גרמניה, ובברומון (Bromont), קנדה). כמו כן, סיימה דאלה פלשו במקום השני באליפות אירופה באותה שנה. ב-1999 שוב סיימה דאלה פלשו במקום השני בסבב הגביע העולמי, לאחר שניצחה במרוץ אחד בסבב (בקנמור (Canmore), קנדה). בשנים 2000 ו-2001 לא הגיעה דאלה פלשו להשגים משמעותיים. באליפות העולם של 2001 היא הובילה במרוץ בבטחה אך נכנעה לתקר בגלגל.
2006-2002 - שנות השיא

בעונת 2002 ניצחה באליפות אירופה (בציריך, שווייץ) ולאחר מכן באליפות העולם (בקפרון, אוסטריה) תוך שהיא מתגברת על תנאי מסלול בוציים וגשם. והחלה רצף של חמש שנים בהן השיגה שליטה ברכיבת ההרים בעולם.
ב-2003 ניצחה דאלה פלשו בסבב הגביע העולמי לאחר שניצחה בכל חמשת מרוצי הסבב והייתה לרוכבת הראשונה שניצחה בשנה אחת בכל מרוצי הסבב. כמו כן, היא ניצחה בשנה זו באליפות אירופה שנערכה בגראץ, אוסטריה.
2004 הייתה שנת שיא לדאלה פלשו. היא ניצחה בסבב הגביע העולמי תוך שהיא מנצחת שישה מתוך שבעת מרוצי הסבב. היא ניצחה באליפות אירופה, באליפות העולם בקרוס קאונטרי, באליפות העולם במרתון קרוס קאונטרי ולשיאה הגיעה באולימפיאדת אתונה, בה זכתה במדליית זהב תוך שהיא מתגברת בקור רוח על תקלות טכניות שפקדו אותה בזמן המרוץ ומקדימה ב-59 שניות את הקנדית מארי-אלן פרמו (Marie-Hélène Prémont) ואת הגרמנית סבינה שפיץ (Sabine Spitz).
ב-2005 וב-2006 שחזרה דאלה פלשו במידה רבה את ניצחונותיה ב-2004. היא ניצחה בשתי השנים בסבב הגביע העולמי (ב-2005 ניצחה שישה מתוך שמונת מרוצי הסבב וב-2006 בשלושה מרוצים מתוך ששת מרוצי הסבב). כמו כן, ניצחה שוב בשנתיים הללו גם באליפות העולם בקרוס קאונטרי וגם באליפות העולם במרתון. דאלה פלשו ניצחה באליפות אירופה ב-2005 וסיימה במקום השני באליפות אירופה ב-2006 (אחרי המנצחת מרגריטה פויאנה (Margarita Fullana
) מספרד). ב-2006 אף ניצחה באליפות אירופה במרתון קרוס קאונטרי. בשנים אלו הייתה שליטתה כה מוחלטת עד כי יריבותיה הודו מאוחר יותר כי במרוצים רבים התחרו בעצם רק על המקום השני.
2018-2007

ב-2007 לא התחרתה דאלה פלשו כלל לאחר שסבלה מווירוס שלא זוהה, בו נתקפה בתחילת העונה. היא חזרה להתחרות בצורה מדורגת רק בתחילת עונת 2008. ב-2008 ניצחה דאלה פלשו במרוץ אחד בסבב הגביע העולמי (במדריד, ספרד) וניצחה באליפות העולם במרתון קרוס קאונטרי. היא סיימה שלישית באליפות אירופה שנערכה בסנקט ונדל בגרמניה. באולימפיאדת בייג'ינג (2008) היא פרשה מהמרוץ במהלך ההקפה הרביעית של המסלול.
לאחר שילדה במרץ 2009, נעדרה דאלה פלשו במשך שנה מזירת המרוצים.. ביוני 2010 סיימה במקום השני באליפות אירופה במרתון קרוס קאונטרי ושבועיים לאחר מכן נטלה חלק באליפות אירופה בחיפה וסיימה במקום ה-10. ב-2011 הפתיעה דאלה פלשו רבים כשניצחה באליפות אירופה שנערכה בדוהנאני שבצ'כיה, אולם ב-2012 הוכיחה כי שבה לשורה הראשונה של הרוכבות באופן קבוע לאחר שניצחה ב-20 במאי במרוץ סבב הגביע העולמי בלה-ברסה שבצרפת וכשלושה שבועות לאחר מכן ניצחה שוב באליפות אירופה שנערכה במוסקבה. בסוף יולי 2012, לאחר שניצחה במרוץ נוסף של סבב הגביע העולמי (בוואל ד'יזר), השוותה דאלה פלשו את שיא הניצחונות במרוצי סבב הגביע העולמי, 22 ניצחונות, שיא שהוחזק עד אותו זמן על ידי ג'ולי פורטדו. בסבב 2012 כולו היא סיימה במקום השני, אחרי המנצחת הקנדית, קתרין פנדרל.
למרוץ האולימפי בלונדון הגיעה דאלה פלשו כאחת המועמדות המובילות לניצחון. אולם, מיד בתחילת המרוץ היא נפלה בירידה טכנית קצרה ונכנסה לפיגור. בהמשך ספגה תקר בגלגל ופרשה מהמרוץ. כחודש לאחר המשחקים האולימפיים, זכתה במדליית הכסף באליפות העולם של 2012 שנערכה באוסטריה. היא נכנעה במרוץ זה לאלופה האולימפית, ז'ולי ברסט מצרפת, והקדימה את האמריקאית, ג'ורג'יה גולד שזכתה במדליית ארד גם באולימפיאדת לונדון.
בסוף יוני 2013 ניצחה דאלה פלשו באליפות העולם במרתון לאופני הרים. ב-2014 סיימה דאלה פלשו את סבב הגביע העולמי במקום השישי לאחר שסיימה על הפודיום בארבעה מרוצים אך ללא ניצחון במרוץ חשוב. בסיום העונה נמסר כי החוזה שלה עם קבוצתה הוארך בשנתיים נוספות והיא מסרה כי מטרתה העיקרית היא השתתפות באולימפיאדת ריו דה ז'ניירו (2016).

ב-2015 היו הישגיה הבולטים: ניצחון באליפות העולם באופני הרים במרוץ המרתון, מקום שני באליפות העולם באופני הרים קרוס קאנטרי ומקום שני בסבב הגביע העולמי, שבו גם ניצחה במרוץ אחד (לנצרהייד (Lenzerheide) שבשווייץ).

ב-2016 השתתפה באולימפיאדת ריו דה ז'ניירו וסיימה במקום ה-10. בסבב הגביע העולמי באותה שנה היא 
סיימה שנייה בשני מרוצים וסיימה חמישית בדרוג הכללי בסבב.

ב-2017 סיימה בשניים ממרוצי סבב הגביע העולמי על הפודיום (מקום שני ושלישי) וסיימה בדרוג הכללי הסופי במקום השישי. היא זכתה במדליית הארד באליפות העולם במרתון לאופני הרים.

ביולי 2018, בגיל 45, ניצחה באנדורה במרוץ בסבב הגביע העולמי. היה זה ניצחונה ה-30 במרוצי הסבב (הראשון הושג 22 שנה לפני כן, ב-1996).בסוף 2018 הודיעה דאלה פלשו על פרישה מרכיבה מקצוענית.
חיים אישיים

גון-ריטה דאלה פלשו מתגוררת בסנדנס (Sandnes) שבדרום מערב נורווגיה. היא נשואה לקנת פלשו (רוכב אופני כביש בעברו). היכרותה עם פלשו החלה ב-1998 ומ-2001 הוא הפך למאמנה האישי. דאלה פלשו מייחסת חלק גדול מהצלחתה לעבודה הצמודה עם פלשו ולשאיפתם המשותפת לשלמות. במרץ 2009 נולד לזוג בן.
הערות שוליים

1 2  Gunn-Rita Dahle takes 30th World Cup XCO win in Vallnord, באתר cyclingnews.com‏ 16 ביולי 2018
↑  סימוכין ספורט אולימפי
1 2  Viking chicks rule in Kaprun, OK?, אתר cyclingnews.com ‏, 1 בספטמבר 2002
↑  Kaprun MTB World Cup Final, אתר Canadian cyclist, ‏ 14 בספטמבר 2003
↑  Late race surge gives Russian the rainbow bands, אתר cyclingnews.com, ‏ 8 בספטמבר 2007
↑  Gunn-Rita Dahle Flesjå Gets Ready for 2008, אתר Canadian cyclist, ‏ 20 בנובמבר 2007
↑  Byberg draws Dahle Flesjå comparisons with Worlds' performance, אתר cyclingnews.com, ‏ 5 בספטמבר 2009
↑  Dahle Flesjå equals Furtado's World Cup win record, אתר cyclingnews.com, ‏ 31 ביולי 2012
↑  Bresset wins her first elite world championship, אתר cyclingnews.com, ‏8 בספטמבר 2012
↑  Dahle Flesjaa extends with Multivan Merida for two years, אתר cyclingnews.com, ‏21 בנובמבר 2014
↑  Gunn-Rita Dahle Flesja announces retirement after 30 World Cup wins, באתר Cycling Magazine,‏ 1 בדצמבר 2018
↑  The victory junkie and the 24-hour coach - An interview with Gunn Rita Dahle, אתר cyclingnews.com, ‏ 19 באוקטובר 2004
דאלה פלשו במרוץ באופליזה בבלגיה (2012)
גלסון דאלה

ז'אקינטו מואונדו "גלסון" דאלה (בפורטוגזית: Jacinto Muondo "Gelson" Dala; נולד ב-13 ביולי 1996) הוא כדורגלן אנגולי המשחק בעמדת הקשר ההתקפי באל-וכרה.
קריירת מועדונים

גלסון התחיל את הקריירה שלו בקבוצת הכדורגל פרימיירו דה אגוסטו המקומית. בשנת 2016 כבש 23 שערים ב-27 משחקי ליגה ומשך את עיניהם של סקאוטים מטעם בנפיקה ליסבון, אך לבסוף חתם ביריבה העירונית.
ב-15 בינואר 2017 ערך את הופעת הבכורה שלו בקבוצת המילואים בהפסד 4-0 לפורטימוננסה. שמונה ימים לאחר מכן הוא כבש את שערו הראשון, בתיקו 1-1 נגד ספורטינג קובילייה. ב-2 באפריל כבש רביעייה בניצחון 5–1 נגד אולהאננסה. ב-21 במאי ערך את הופעת הבכורה שלו בקבוצה הראשונה בניצחון 1-4 נגד צ'אווס.
ב-4 בינואר 2018 הושאל לריו אבה במדיה שיחק עונה וחצי. ב-23 באוגוסט 2019 הושאל לאנטליהספור מליגת העל הטורקית במדיה שיחק עד ינואר 2020. בסיום העונה שוחרר מספורטינג וחתם בריו אבה.
ב-11 באוגוסט 2021 הושאל לאל-וכרה מליגת העל הקטרית.
קריירה בינלאומית

ב-13 ביוני 2015 ערך את הופעת הבכורה שלו בנבחרת אנגולה בניצחון 0-4 נגד הרפובליקה המרכז-אפריקאית. ב-4 ביולי של אותה שנה, הבקיע צמד בניצחון 2-4 נגד סווזילנד.
גלסון השתתף עם הנבחרת בגביע אפריקה לאומות 2019.
נכלל בסגל נבחרת אנגולה לטורניר גביע אפריקה לאומות 2023 בשנת 2024.
הערות שוליים

↑  זמן לאפריקה: את מי יחמיצו מילסון ושואו?, באתר ערוץ הספורט, 17 בדצמבר 2023
| נבחרת אנגולה – גביע אפריקה לאומות 2023 |
| --- | --- | --- |
|  1 דומיניק •  2 פורטונה •  3 בואטו •  4 קליאנו •  5 בלנגה •  6 גספר •  7 ז'ילברטו •  8 מוקנדי •  9 זיני •  10 דאלה •   11 מילסון •  12 קאדו • 13 טו •  14 אוגוסטו • 15 לובומבו • 16 פרדי • 17 פאז • 18 בלה • 19 מאבולולו • 20 אסטרלה • 21 אדי • 22 נבלו • 23 שואו • 24 ז'לסון • 25 אינסיו • 26 דפו • 27 באנזה • מאמן: גונסלבש |  1 דומיניק •  2 פורטונה •  3 בואטו •  4 קליאנו •  5 בלנגה •  6 גספר •  7 ז'ילברטו •  8 מוקנדי •  9 זיני •  10 דאלה •   11 מילסון •  12 קאדו • 13 טו •  14 אוגוסטו • 15 לובומבו • 16 פרדי • 17 פאז • 18 בלה • 19 מאבולולו • 20 אסטרלה • 21 אדי • 22 נבלו • 23 שואו • 24 ז'לסון • 25 אינסיו • 26 דפו • 27 באנזה • מאמן: גונסלבש | אנגולה |
ג'ואן קולינס

| --- | --- |

ג'ואן קולינס בשנת 2007
 לידה:  23 במאי 1933 (בת 91) לונדון, בריטניה
 שם לידה:  Joan Henrietta Collins 
 מדינה:  הממלכה המאוחדת 
 תקופת הפעילות:  מ-1950
 עיסוק:  סופרת
 מקום לימודים:  האקדמיה המלכותית לאמנות הדרמה (1951)  בית הספר פרנסיס הולנד 
 צאצאים:  טארה ניולי, Alexander Newley 
 פרסים והוקרה:  פרס גלובוס הזהב
 http://www.Joancollins.net
 פרופיל ב-IMDb
 חתימה:   
 
ג'ואן הנרייטה קולינס (באנגלית: Joan Henrietta Collins; נולדה ב-23 במאי 1933) היא שחקנית קולנוע, טלוויזיה ותיאטרון וסופרת יהודייה-בריטית. זכתה בפרס גלובוס הזהב. ידועה בעיקר בזכות גילום דמותה של אלקסיס קרינגטון בסדרת הטלוויזיה המצליחה "שושלת". חברת מסדר האימפריה הבריטית.
ביוגרפיה > השנים הראשונות

קולינס נולדה בפדינגטון, לונדון, בתם הבכורה של אלסה בסנט, בריטית ממשפחה נוצרית-אנגליקנית, מורה לריקוד ומארחת במועדון לילה, ובעלה ג'וזף ויליאם קולינס, ממשפחה יהודית מדרום אפריקה, סוכן אמנים, שבין לקוחותיו היו גם שירלי באסי, הביטלס וטום ג'ונס. אחותה, ג'קי קולינס, הייתה סופרת מפורסמת שכל ספריה נכנסו לרשימות רבי המכר העולמיות, ויש לה גם שני אחים צעירים - ביל וג'ושוע. קולינס למדה בבית ספר פרנסיס הולנד בלונדון, ולאחר מכן באקדמיה המלכותית לאמנות הדרמה.
קריירה > קריירה מוקדמת

הופעת הבכורה הקולנועית של קולינס הייתה בשנת 1951, בתפקיד קטן של מתמודדת בתחרות יופי, בקומדיה הבריטית "ליידי גודייבה רוכבת שוב". ב-1953 הופיעה באחד התפקידים הראשיים בסרט "לילות דקמרון". הופעת הבכורה שלה בסרט הוליוודי הייתה ב-1955, בסרטו של הווארד הוקס "Land of the Pharaohs" (בתרגום חופשי: "ארץ הפרעונים"). קולינס הרבתה לככב כנערת פין-אפ במגזינים בריטים בשנות ה-50 וה-60, ואף הופיעה על השערים של חלק מהם.
בשנות ה-60 וה-70 הרבתה להופיע בתפקידי אורח בסדרות טלוויזיה אמריקאיות. זכורה במיוחד הופעתה בפרק "The City on the Edge of Forever" בסדרה "מסע בין כוכבים". במהלך שנות ה-70 הופיעה במספר סרטים בריטים, וכמו כן כיכבה בשני סרטים אירוטיים שהתבססו על ספרים שכתבה אחותה ג'קי, "The Stud" ו-"The Bitch", וזכו להצלחה מסחרית רבה בבריטניה.
קריירה > שושלת

ב-1981 קולינס קיבלה הצעה להשתתף בעונה השנייה של "שושלת", אופרת הסבון של רשת ABC ששודרה בפריים טיים, ולגלם בה את דמותה של אלכסיס, גרושתו היפה והנקמנית של טייקון הנפט בלייק קרינגטון. גילום דמותה של אלכסיס הקנה לקולינס פרסום והכרה עולמיים, ולהצטרפותה לסדרה היה חלק משמעותי בנסיקתה של הסדרה במדד נילסן ובהצלחתה מול הסדרה המתחרה והוותיקה יותר "דאלאס".
הסדרה שודרה במשך תשע עונות, בין השנים 1989–1981, וזכתה להצלחה בינלאומית. בארצות הברית היא דורגה במקום הראשון במדד נילסן בעונת השידורים של 1985–1984. על גילום דמותה של אלכסיס הייתה קולינס מועמדת לפרס גלובוס הזהב שש פעמים ברציפות (בשנים 1982 עד 1987), וזכתה בפרס פעם אחת, ב-1983. באותה שנה הייתה מועמדת גם לפרס אמי, קיבלה כוכב בשדרת הכוכבים של הוליווד, והופיעה (בגיל 49) בסדרת צילומי עירום שנפרסה על פני 12 עמודים במגזין "פלייבוי".
ב-1991 חזרה לגלם את דמותה של אלכסיס במיני-סדרה "שושלת: האיחוד", שרק בה הגיע הסיום המסודר של הסדרה, לאחר שב-1989 העונה התשיעית והאחרונה הסתיימה בקליף האנגר.
קריירה > קריירה מאוחרת

קולינס לא הצליחה לשחזר את ההצלחה לה זכתה עם הסדרה "שושלת". בשנות התשעים הופיעה בתפקידי אורח במספר סדרות טלוויזיה אמריקאיות, כגון "רוזאן", "נני" ו"ויל וגרייס", וכן השתתפה בתפקידי משנה במספר סרטי קולנוע. ב-1994, בגיל 60, הוציאה קלטת כושר בשם "Joan Collins Personal Workout". ב-1999 השתתפה בגרסת הווידאו של המחזמר המצליח "יוסף וכתונת הפסים המשגעת".
בשנת 2000 השתתפה בסרט הקולנוע "הפלינטסטונס: ויוה רוק וגאס", שהיווה סרט המשך לסרט המצליח "הפלינסטונס" מ-1994. היא גילמה את תפקיד המשנה של אמה של וילמה פלינסטון. הסרט לא זכה להצלחה מסחרית.
ב-2006 יצאה לסיבוב הופעות ברחבי בריטניה עם "ערב עם ג'ואן קולינס", מופע יחיד שבו סיפרה על ההצלחות ועל הכשלונות בקריירה שלה ובחייה. באותה שנה הופיעה בתפקידי אורח בסדרות הטלוויזיה הבריטיות "נשות הכדורגלנים" ו"מלון בבילון".
ב-2010 הצטרפה לזמן קצר לאופרת הסבון הגרמנית "Verbotene Liebe" ("אהבה אסורה"), בה גילמה את דמותה של ליידי ג'ואן, אריסטוקרטית בריטית.
קריירה > קריירה כסופרת

במקביל לקריירה שלה כשחקנית, פיתחה קולינס גם קריירה כסופרת. עד היום הוציאה שישה רומנים, שרובם הפכו לרבי מכר:
1988 - צפיית שיא (יצא גם בעברית בהוצאת זמורה ביתן ב-1989)
1990 - אהבה, תשוקה ושנאה (יצא גם בעברית בהוצאת שלגי ב-1991)
1995 - Too Damn Famous ‏
1996 - Infamous ‏
2002 - Star Quality ‏
2004 - Misfortune's Daughters
בנוסף לרומנים, היא כתבה גם שבעה ספרי לייף סטייל וארבע אוטוביוגרפיות.
בשנות התשעים הייתה קולינס מעורבת במאבק משפטי מתוקשר עם בית ההוצאה לאור רנדום האוס. קולינס חתמה עם ההוצאה לאור על הסכם לכתיבת שני ספרים תמורת 4 מיליון דולר, וקיבלה כמקדמה 1.2 מיליון דולר. בספטמבר 1991 הגישה קולינס להוצאה טיוטה בת 690 עמודים של הספר שכתבה. ההוצאה לאור סברה שטיוטת הספר הייתה באיכות נמוכה מאוד, שאינה ניתנת לפרסום, ודרשה מקולינס להחזיר את המקדמה שקיבלה, בטענה שלא עמדה במחויבותה על פי ההסכם. קולינס סירבה להחזיר את המקדמה, ואף הגישה ב-1992 טיוטה של ספר נוסף ודרשה לקבל את יתרת 4 מיליון הדולר שהובטחו לה, בטענה שעל פי ההסכם היא הייתה מחויבת רק להגיש שתי טיוטות מלאות של ספרים, ולא טיוטות שיהיו מקובלות על הוצאת הספרים. עוד טענה קולינס, שההוצאה לא סיפקה לה את הסיוע בעריכת הספרים שלו ציפתה. בפסק הדין שניתן ב-1996 נקבע, שקולינס תוכל לשמור על המקדמה שקיבלה, ובנוסף ההוצאה לאור תשלם לה מיליון דולר נוספים.